title: I Gringsing tekén Ni Ranjani
text: Di subané sing ada anak masaut, negak lantas ia Dadong Raksasa ditu duwur plangkané sambil mangantosang. Sambilangé nyiksik kutu. Suba makelo ngalih kutu, jeg saget ada kutuné maleketik tur macelep ka betén palungané. Dadong Raksasa ngalih tur badingangé palungané. Maré keto dapatangé mémén Ni Ranjani ditu mengkeb."Nah, né ia, bakat jani ané alih kai, jeg lakar pakpak tulangné, ambis isiné, tur ceret getihné." Kéto ia I Dadong Raksasa.